Duško Marković
Duško Marković seu litteris Cyrillicis Душко Марковић (die 6 Iulii 1958 natus in urbe Mojkovac) est politicus Montis Nigri. Alumnus est universitatis Kraguievacensis ubi iuribus studuit. Causidicus et consiliarius municipalis meruit in urbe natali, sed anno 1991 secretarius generalis iuxta regimen Montenegrinum nationale factus est. Illis annis iam sodalis factionis socialistarum democraticae et ab anno 1997 legatus apud parlamentum Montenegrinum erat. Minister assistens a securitate nationali ab anno 1998, rector procurationis securitatis nationalis ab 2005, minister ab iustitia et politica ab 2010 meruit. Primus minister factus est die 28 Novembris 2016.

Bibliographia 
 Новица Ђурић, "Марковић: Поносни на достигнућа Црне Горе" in Политика (28 Novembris 2016)

Nexus externi 
 Vita apud situm regiminis Montenegrini
 "41st Government of Montenegro elected" apud situm regiminis Montenegrini
 "Montenegro's Parliament Approves New Pro-NATO Government" (28 Novembris 2016) apud Radio Free Europe/Radio Liberty

Nati 1958
Homines vivi
Politici Montis Nigri
Gubernatores civitatum
Alumni Universitatis Kraguievacensis